《明珠篇》
清代·姚燮

妾心如明珠，明珠如月月不如。持以照君君当知。

君知之，可无语，君不我知复何语？心如月，泪如雨。

东家自理丝，西家自织纻。戚戚在宿昔，搴衣与君别。

鸳鸯同心罗带结，结不能解断之绝。垂杨二月东风吹，蝴蝶自向西园飞。

蝴蝶飞飞宿芳草，二月垂杨三月老。月缺还月圆，明珠落水不上天。

但愿明珠入水不复出，保尔精气三千年。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。